Итан Нванери

Итан Чидиебере Нванери (роден на 21 март 2007, во Енфилд) — англиски фудбалер, напаѓач на , на заем од Арсенал, и на англиската репрезентација под 21 година.
1 Биографија
Нванери е роден во Енфилд, Лондон од татко нигериец, Игбо по потекло од Агулери, и мајка англичанка.
2 Технички карактеристики
Опишан како типичен „број 10“, тој е надарен со креативност и добар дриблинг, но исто така и со разновидност да игра на која било позиција во нападот: на крилата или во средниот ред.
3 Клупска кариера
Нванери ја започнал својата кариера во Арсенал, приклучувајќи се на академијата на клубот на возраст од 8 години. Растејќи и развивајќи се таму, тој минал низ сите младински категории заедно со својот врсник и подоцна соиграч во првиот тим на Арсенал, Мајлс Луис-Скели. Во летото 2022 година, откако првично бил вклучен во тимот под 18 години, тој набргу бил промовиран во тимот под 21 година, со оглед на неговиот брз развој и подобрување. Во истиот период, тој започнал да тренира и со првиот тим, предводен од менаџерот Микел Артета, како резултат на многубројните повреди на играчите од првиот тим во составот.
На 18 септември 2022, Нванери го направил своето деби во Премиер лигата, влегувајќи како замена на местото на Фабио Виеира во судиското продолжение од натпреварот против : така, тој станал најмладиот дебитант во историјата на Премиер лигата, на возраст од 15 години, 5 месеци и 28 дена, со што го надминал претходниот рекорд што го држел Харви Елиот, кој го имал своето деби на возраст од 16 години и 30 дена. Во исто време, тој поставил и уште два нови рекорди, за најмлад дебитант во првата англиска лига (вклучувајќи го и периодот пред создавањето на Премиер лигата) надминувајќи го за три дена рекордот на поранешниот голман на , Дерек Фостер, поставен во 1964 година, и вториот за најмлад играч на Арсенал кој настапил во официјално натпреварување. Дебито останал неговиот единствен настап за првиот тим за сезоната 2022-2023, но тој одиграл уште еден натпревар во лигата следната сезона.
Пред почетокот на сезоната 2024-2025, Нванери дефинитивно бил промовиран во првиот тим на Арсенал. На 25 септември 2024, тој ги постигнал своите први два гола со ''„топџиите“'', како и своите воопшто први професионални голови во кариерата, во Лига купот против , во натпревар од осминафиналето на натпреварувањето. Својот прв гол во Премиер лигата, го постигнал на 23 ноември против , во победата со 3-0 откако влегол како замена во 82-рата минута. На 29 јануари 2025, Нванери постигнал гол во Лигата на шампионите во победата со 2-1 над Жирона.
4 Репрезентативна кариера
Тој играл за младинските репрезентации на Англија под 16, под 17 и под 19 години; со репрезентацијата под 17 години во 2023 година, тој учествувал на Светското и на Европското првенство во таа категорија.
На 21 март 2025, за време на неговиот 18-ти роденден, тој дебитирал за англиската репрезентација под 21 година во пријателски натпревар загубен со 5-3 од Франција во Лорјан. Во следниот натпревар, три дена подоцна, тој го постигнал својот прв гол за оваа репрезентација во победата со 4-2 над Португалија, исто така во пријателски натпревар.
5 Статистика
5.1 Клупска статистика
''Статистиката е ажурирана на 5 април 2025.''
Сезона, Клуб, Првенство, Национален куп, Континентален куп, Останати купови, Вкупно
Лига, Наст, Гол, Лига, Наст, Гол, Лига, Наст, Гол, Лига, Наст, Гол, Наст, Гол
2022-2023, ПЛ, 1, 0, ФАКуп+ЛК, 0, 0, ЛЕ, 0, 0, -, -, -, 1, 0
2023-2024, ПЛ, 1, 0, ФАКуп+ЛК, 0, 0, ЛШ, 0, 0, КШ, -, -, 1, 0
2024-2025, ПЛ, 26, 4, ФАКуп+ЛК, 0+4, 0+3, ЛШ, 7, 2, -, -, -, 37, 9
Вкупно во кариерата 28 4 4 3 7 2 - - 39 9
5.2 Рекорди
5.2.1 Во Премиер лигата
*Најмлад играч (15 години, 5 месеци и 28 дена) кој дебитирал во Премиер лигата.
5.2.2 Со Арсенал
*Најмлад дебитант во сите натпреварувања.
6 Титули
; Англија под 21 година
* Европско првенство за играчи под 21 година : 1
: 2025